# De Havilland Canada DHC-8

### Izvor: Wikipedija

Dash-8 Q400
Tip | Turbo-elisni civilni zrakoplov
Proizvođač | Bombardier Aerospace
Dizajn | de Havilland Canada
Probni let | 20. lipnja 1983.
Uveden u uporabu | 1984.
Prvotni korisnik | NorOntair
Ekonomska brzina | 667 km/h
Razmah krila | 28,42 m
Površina krila | 63,1 m2
Dužina | 32,84 m
Visina | 8,34 m
Dolet | 2.522 km
Težina zrakoplova | 17.185 kg
Maksimalna težina | 29.257 kg
Motor | dva turbo-elisna motora od 3.781 kW svaki

De Havilland Canada DHC-8, poznatiji pod imenom Dash 8, serija je turbo-elisnih aviona dizajnirana od strane De Havilland Canada u ranim 1980.-tim. Proizvodnju je 1992. godine preuzela tvornica Bombardier Aerospace. Od 1996. serija zrakoplova dobiva i oznaku Q radi ugradnje uređaja za smanjivanje buke i vibracija unutar aviona.

## [uredi] Razvoj

Havilland Canada investirala je 1970.-tih u četveromotorni turboelisni avion Dash-7 koji je za slijetanje i uzlijetanje trebao vrlo kratku uzletno-sletnu stazu. Kako je za kompanije važnija cijena aviona i cijena njegovog održavanja samo je neznatan broj prevozioca naručilo taj avion. 1980. godine Havilland odustaje od "kratkih USS-a" i planira četiri motora zamijeniti s dva jače snage. Tvornica avionskih motora Pratt & Whitney Canada radi na motor PW100, prvenstveno za zamjenu četiri PT6 motora.. Do predstavljanja aviona Dash-8 19. travnja 1983. pet probnih PW100 motora je u dvije godine sakupio više od 3.800 sati probnog rada.

Istaknute karakteristike Dash-8 dizajna su: veliki T-rep (horizontalni stabilizator na vrhu vertikalnog) s čime je izbjegnuto vrtloženje prilikom uzlijetanja oko horizontalnog stabilizatora uzrokovano radom elisa; uvlačeći stajni trap ulazi prema nazad u produženu oplatu motora; visoka vitkost krila (eng. aspect ratio). Prvi let Dash-8 imao je 20. lipnja 1983. a u upotrebu je ušao 1984. godine. Osnovne prednosti prema Dash-7 su bolje karakteristike leta i niži troškovi korištenja i održavanja.

Sredinom 1990.-tih tržište je zahtijevalo uvođenje novijih, modernijih turbo-elisnih aviona. Havillend-ov odgovor bila je nova Dash-8 400 serija. Tada tvornicu preuzima Bombardier i avion ulazi na tržište pod imenom Bombardier Q400. Sve inačice aviona od druge polovice 1996. opremljene su sustavom za smanjivanje buke i vibracija u kabini koje su dovedene blizu onih koje proizvode mlazni motori. Bombardier je od tada svim inačicama Dash-8 dodijelio predznak Q (Q100, Q200, Q300 i Q400).

## [uredi] Inačice

Dash 8 izrađen je u više inačica:

- Serija 100 –originalni avion s 37-40 sjedišta koji je u upotrebu ušao 1984. godine.
- Dash 8M-100 –dva aviona izrađena za Transport Canada.
- Serija 200 –inačica 100 s jačim PW123 motorima. Avion može primiti 37-39 putnika.
- Serija 300 –s produženim trupom za 3,4 m avion može primiti 50 do 56 putnika. U upotrebu je ušao 1989. godine.
- Serija 300A – inačica 300 s mogućnošću prijevoza veće količine korisnog tereta.
- Serija 400 –dodatno produžena i modernizirana inačica koja je počela letjeti 2000 godine, Može prevoziti 70 do 78 putnika. S motorima od 3.781 kW putna brzina mu je oko 670 km/h što je za 140 km/h više od prethodnih inačica.
- CC-142 –vojna inačica za kanadske oružane snage u Europi.
- CT-142 –Inačica za navigaciju i trening namijenjena kanadskim oružanim snagama.
- E -9A –Dva aviona za zračne snage SAD-a.
- Q400-MR –inačica prilagođena za ispuštanje „vodenih bombi“ za gašenje požara.

Dobavljeno iz "http://hr.wikipedia.org../../../d/e/_/De_Havilland_Canada_DHC-8_13c3.html"

Kategorija: Putnički zrakoplovi

##### Views

- Članak
- Razgovor
- Trenutna inačica

##### Traži

##### Drugi jezici

- Dansk
- Deutsch
- English
- Español
- Suomi
- Français
- Bahasa Indonesia
- 日本語
- Nederlands
- ‪Norsk (bokmål)‬
- Português
- Српски / Srpski
- Svenska
- 中文